โชเฟอร์ชะตาขาด จอดเปิดประตูรถส่งของ โดนหกล้อชนเบียดอัดร่างดับ 
หนุ่มคนขับรถส่งของวัย 44 เคราะห์ร้าย ลงมาเปิดประตูท้ายรถเพื่อลงสินค้า ขณะเดินอยู่ข้างรถถูกรถบรรทุกหกล้อที่ขับเข้าโค้งมาเฉี่ยวชน เบียดอัดร่างไปกับด้านข้างรถ เสียชีวิตคาที่เวลา 09.00 น. วันที่ 19 พ.ค. ร.ต.อ.สุริยา ภูมิวัฒน์ รอง สว.(สอบสวน) สภ.บางปะกง จ.ฉะเชิงเทรา พร้อมหน่วยกู้ภัยฉะเชิงเทรา ไปตรวจสอบเหตุรถเฉี่ยวชนคนเสียชีวิต บริเวณโค้งข้าวต้มบรรจบ ถนนสิริโสธร ขาเข้าบางปะกง หมู่ 7 ต.ท่าสะอ้าน อ.บางปะกงพบร่างนายนิวัตร์ ประสิทธิ์บุญย์ อายุ 44 ปี เสียชีวิตอยู่ข้างรถบรรทุกหกล้อ ฮีโน่ สีขาว ทะเบียน 90-2455 กรุงเทพมหานคร จอดอยู่ข้างทาง ใกล้กันพบ รถบรรทุกหกล้อ อีซูซุ สีขาว ทะเบียน 83-2199 สมุทรปราการ มีรอยเฉี่ยวชนข้างรถฝั่งซ้าย มีนายชนะ แช่มสอาด อายุ 52 ปี เป็นคนขับสอบสวนนายชนะ ให้การว่าขณะที่ตนกำลังขับรถมุ่งหน้าบางปะกง มาถึงที่เกิดเหตุเป็นทางโค้งเห็นนายนิวัตร์ ผู้ตายกำลังเปิดประตูท้ายรถแล้วเดินมาข้างรถซึ่งตนพยายามจะหักหลบ แต่หักออกไม่ได้เนื่องจากมีรถพ่วง 18 ล้อขับตีคู่มา ทำให้ขับเบียดแล้วเฉี่ยวชนรถพร้อมร่างนายนิวัตร์ เป็นเหตุให้นายนิวัตร์เสียชีวิตทันทีซึ่งตำรวจจะตรวจสอบกล้องวงจรปิดในที่เกิดเหตุอีกครั้งส่วนคนที่มากับนายนิวัตร์ ให้การว่าหลังจากนายนิวัตร์ ขับรถมาจอดหน้าร้านค้าเพื่อลงสินค้า นายนิวัตร์ได้เดินไปเปิดประตูท้ายรถผลักออกไปทางด้านข้าง ซึ่งเป็นจังหวะเดียวกับที่มีรถบรรทุกหกล้อขับเข้าโค้งมาพอดี ทำให้เฉี่ยวและชนเบียดร่างนายนิวัตร์เสียชีวิตดังกล่าว
หนุ่มคนขับรถส่งของวัย 44 เคราะห์ร้าย ลงมาเปิดประตูท้ายรถเพื่อลงสินค้า ขณะเดินอยู่ข้างรถถูกรถบรรทุกหกล้อที่ขับเข้าโค้งมาเฉี่ยวชน เบียดอัดร่างไปกับด้านข้างรถ เสียชีวิต
ชนอัดรถ,ชนเบียดรถ,เปิดประตูรถโดนชน,อุบัติเหตุ ฉะเชิงเทรา,ข่าวทั่วไป